NORAKSTS

|  |  |
| --- | --- |
| 28.04.2022. |  Nr.7/16 |

**STARPGABALA STATUSA NOTEIKŠANA ZEMES VIENĪBĀM**

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Priževoite, J.Strods, R.Šlegelmilhs, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Zemes vienības Jelgavā – Viktorijas ielā 38A ar aptuveno platību 358 m2 (kadastra apzīmējums 0900 007 0352), Strazdu ielā ar aptuveno platību 412 m2 (kadastra apzīmējums 0900 036 0391) un Kadiķu ceļā 98H ar aptuveno platību 611 m2 (kadastra apzīmējums 0900 024 0568) izvietojas uz zemes, par kuru zemes reformas normatīvo aktu noteiktajā kārtībā nav saņemti zemes pieprasījumi īpašuma tiesību atjaunošanai uz minētām teritorijām no kādreizējiem zemes īpašniekiem un viņu mantiniekiem. Minēto zemes vienību piederība 1940. gada 21. jūlijā nav konstatēta.

Pamatojoties uz Jelgavas pilsētas domes 2015. gada 29. janvāra lēmuma Nr.2/7 “Zemes reformas pabeigšana Jelgavas pilsētā” pielikuma trešo sadaļu “Pašvaldībai piekritīgā zeme”, minētās zemes vienības piekrīt Jelgavas valstspilsētas pašvaldībai un ir reģistrējamas Zemgales rajona tiesas zemesgrāmatā uz Jelgavas valstspilsētas pašvaldības vārda.

Jelgavas valstspilsētas pašvaldības administrācijas Attīstības un pilsētplānošanas pārvaldes 2021. gada 29. septembra atzinumā Nr.3-6/21/229 “Informācija par zemes vienību
~ 356 m2 platībā starp nekustamo īpašumu Viktorijas ielā 38 un Platones ielas sarkano
līniju”, 2021. gada 14. decembra atzinumā Nr.3-6/21/286 “Informācija par zemes vienības ar kadastra apzīmējumu 0900 036 0286 daļu” un 2021. gada 27. augusta atzinumā
Nr.3-6/21/205 “Informācija par zemes vienību (kadastra apzīmējums 0900 024 0568)” noteikts, ka minētās zemes vienības ir starpgabali, kuru atsevišķa saimnieciskā izmantošana nav iespējama un tie pievienojami kādam no blakus esošiem nekustamajiem īpašumiem.

Ievērojot minēto, saskaņā ar likuma “Par pašvaldībām” 21.panta pirmās daļas 17.punktu, likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 3.panta otrās daļas 4.punktu, 4.¹ panta otrās daļas 6.punktu un pamatojoties uz Publiskas personas mantas atsavināšanas likuma 1.panta 11.apakšpunktu,

**JELGAVAS VALSTSPILSĒTAS DOME NOLEMJ:**

1. Noteikt starpgabala statusu zemes vienībām:
	1. Viktorijas ielā 38A, Jelgavā ar kadastra apzīmējumu 0900 007 0352;
	2. Strazdu ielā, Jelgavā ar kadastra apzīmējumu 0900 036 0391;
	3. Kadiķu ceļā 98H, Jelgavā ar kadastra apzīmējumu 0900 024 0568.
2. Jelgavas valstspilsētas pašvaldības administrācijas Pašvaldības īpašumu pārvaldei reģistrēt lēmuma pirmajā punktā minētos starpgabalus Zemgales rajona tiesas zemesgrāmatā uz Jelgavas valstspilsētas pašvaldības vārda.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 28. aprīlī